Faysal al-Shaabi

Faysal Abd al-Latif al-Shaabi (Lahij. 1935 – Aden, 1970eko apirilaren 2a) yemendar politikaria izan zen. Hego Yemengo lehen ministroa izan zen 1969ko apiriletik ekainera.

Qahtan al-Shaabi presidenteak izendatu zuen lehen ministro 1969ko apirilaren 6an. Urte hartako ekainaren 22an, Salim Rubai Alik inspirazio marxistako estatu-kolpe bat zuzendu zuen, eta presidentea eta lehen ministroa kargutik kendu zituen.

Hasiera batean, Faysal al-Shaabi etxean atxilotuta egon zen, baina 1970eko martxoan atxiloketa-eremu batera eraman zuten. 1970eko apirilaren 3an, irrati ofizialak iragarri zuen Shaabi tiroz hil zela espetxetik ihes egin nahian zebilela.

Kategoria:Yemengo politikariak
Kategoria:Eraildako lehen ministroak